
Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


't Azerbaidzjaans (autoniem 
Az0rbaycan dili, A3§p6ajmaH 
flHJlH Of in Iran 

miestal Turki, (Jy) is 'n Turkse 
taol die primair gesproke weurt 
in Azerbaidzjan en 

noordwestelek Iran (Iraans 
Azerbaidzjan), en wijer in 
groeter en kleinder gebeie in 
Rusland, Georgie, Turkije, Irak 
en Jordanie. 

REGIONS WITH AZERI 
SPEAKING POPULATION 

f S/ Linfaiitir«lly mixed areas 

Areas where Azeri was 

_ spoken before the 

Armenia Azerbaijan 
conflict (1981) - present) 


Weergaof vaan't Azerbaidzjaans taolgebeed. In Turkije kin de grens ouch 
vaol westeleker getrokke weure. 


Sprekers 


De mieste sprekers woene in't Iraans Zuid-Azerbaidzjan. 't Is neet bekind um wievaol sprekers't hei geit; 
sjattinge loupe oeterein vaan 12 miljoen tot 23 miljoen. 't CIA-haandbook helt't op 16,33 miljoen. 't Is in dit 
gebeed in eder geval de lingua franca, 'n taol die vaol sprekers vaan ander taole es twiede taol hobbe. 

In Azerbaidzjan spreke oongeveer 7 miljoen lui - 90% vaan de bevolking - 't Azerbaidzjaans. Vaan de 
minderhede behiers e deil ouch 't Azerbaidzjaans es twiede taol. Dit gelt in 't bezoonder neet veur de 
Armene, in't zuidweste vaan't land, die ziech intosse oonaofhenkelek hobbe verklaord. 

















In Turkije gief't 'n aontal variante die traditioneel gewoen es "Turkse dialekte" gezeen weure, meh die mie 
verwantsjap vertuine met't Azerbaidzjaans es met't Staanderd-Turks (gebaseerd op't dialek vaan Istanbul). 
Dit gelt in eder geval veur de dialekte t'n ooste vaan Erzurum, es in sommege definties ouch veur taoleilen 
die mie nao't weste ligke. 

De Azerbaidzjaanse taolgemeinsjap strek ziech ouch oet tot klein stokskes in de naoberlen. In Rusland 
woene oongeveer 280.000 sprekers (veural in Dagestan), in Georgie 300.000. Veur 't oetbreke vaan d'n 
oorlog tosse Armenie en Azerbaidzjan leefde in dat ierste land ouch oongeveer 80.000 sprekers. Wijer vint 
me ze, es gevolg vaan deportatie in de Stalintied, nog in ander deile vaan de veurmaolege Sovjetunie. 

In Irak leve 180.000 tot 400.000 lui vaan Turksen aofkoms, die ziechzelf Turkomane neume. De mieste 
daovaan spreke dialekte vaan 't Azerbaidzjaans. 

Verwantsjappe 


't Azerbaidzjaans huurt bij de Turkse taole, en wel bij de Oghuz-groop. De versjelle met de ander taole oet 
dees groop, wie't Turks en't Turkmeens, zien mer klein en't Azerbaidzjaans is good demet te verstoon. 't 
Azerbaidzjaans is bovedeen, zjus wie't Turks, ouch op lexicaal gebeed hendeg be'invleujd door't Arabisch 
en't Perzisch. 

Dialekte 


't Azerbaidzjaans heet vaol versjellende dialekte, die evels neet al te wied oeterein ligke. Me maak miestal 'n 
hoofverdeiling in Noord- en Zuid-Azerbaidzjaans. 't Ierste weurt in Azerbaidzjan, Noord-Turkije en de 
umligkende gebeie gesproke, 't leste in Iran en Irak. De historische sjeislijn tosse Azeri's in de Russische en 
de Perzische machssfeer heet veur dudeleke versjelle tosse de noordeleke en zuideleke dialekte gezorg. 
Euver de indeiling besteit gein absolute consensus; 't volgende is mer ein vaan de meugeleke indeilinge 

■ Noord-Azerbaidzjaans 

■ ■ Ayrum (Noordwes-Azerbaidzjan, Noordoos-Armenie*) 

■ Bakoes (um Bakoe, Oos-Azerbaidzjan) 

■ Borchalisch (Zuid-Georgie, Noord-Armenie*) 

■ Derbents (Derbent, Dagestan, Zuid-Rusland) 

■ Gabalaas (Noord-Azerbaidzjan) 

■ Ganjaas (Wes-Azerbaidzjan) 

■ Gazachs (Noordwes-Azerbaidzjan) 

■ Gubaas (Noordoos-Azerbaidzjan) 

■ Karabachs (Midde-Azerbaidzjan) 

■ Kars (Oos-Turkije en Noordwes-Armenie*) 

■ Lankarans (Zuidoos-Azerbaidzjan) 

■ Mughans dialect (Midde-Azerbaidzjan) 

■ Nachitsjevans (Zuidwes-Azerbaijan) 

■ Ordubads (Zuidwes-Azerbaidzjan; Zuid-Armenie*) 

■ Shakisch (Noord-Azerbaidzjan) 

■ Shirvans (Oos-Azerbaidzjan) 

■ Yerevans (Midde-Armenie*) 

■ Zagatala-Gachs (Noord-Azerbaidzjan) 






■ Zuid-Azerbaidzjaans 

■ Ardabils (Ardabil en westelek Gilan, Iran) 

■ Hamadans (Hamadan, Iran) 

■ Karadaghs (Oos-Azerbaidzjan en Wes-Azerbaidzjan, Iran) 

■ Kirkuks (Noord-lrak) 

■ Maraghehs (Oos-Azerbaijan, Iran) 

■ Tabriz' (Oos-Azerbaidzjan, Iran) 

■ Urmiaas (Wes-Azerbaidzjan, Iran) 

■ Yamjisch (Wes-Azerbaidzjan, Iran) 

■ Zanjans (Zanjan, Iran) 

De met e stereke (*) aongegeve dialekte, die in Armenie inheims zien, weure dao noe wieneg mie gesproke; 
sinds't Armeens-Azerbaidzjaans conflik in de jaore negeteg leve de sprekers in ballingsjap. 

Karakteristieke 


Klaanklier 


[i, y, ill, u, e, oe, o, ae, a] De Azerbaidzjaanse klaanklier is dudelek 
versjellend vaan de Turkse; de versjelle zitte veural dao-in tot 't 
Azerbaidzjaans conservatiever en klaankrieker is. 

Wat de vocale betref heet't Azerbaidzjaans de klaank [se], gesjreve 
met de letter d, d. De / en de I hobbe bij benaodering dezelfde 
weerdes es in 't Turks. In dialekte kinne aonzeenlike 
oetspraokvariante veurkoume. 



Bij de consonante velt't behaajd vaan de G op. In't Turks is dees Vocale in't 

letter oet de oetspraok verdwene, al weurt ze nog wel gesjreve. In't Staanderdazerbaidzjaans^ 

Azerbaidzjaans klink heiveur nog ummer 'n [y], die bij benaodering 

es 'n Limburgse g klink. Es de letter in de oetspraok verdwene is 

weurt ze neet mie gesjreve. Ouch't versjel tosse k en q is in't Azerbaidzjaans behawwe gebleve; de q heet 
evels neet mie de klaankweerde die ze vreuger had. 


Vormlier 

De flexie vaan zelfstendege naomwaord liekent hiel vaol op de Turkse. Ouch't Azerbaidzjaans heet zes 
naomvalle (nominatief, genitief, accusatief, directief, locatief, ablatief), die met achtervoogsels geplek aon 
de stam weure gemarkeerd. Door de vocaalhermenie bepaolt de klinker in de stam welke klinker 't 
achtervoogsel krijg.^ 

Werkwaordsvbrm bestoon, wie in alle Turkse taole, deks oet vaol versjellende segmente, boemet me subtiel 
aspekte vaan handelinge kint oetdrokke. Dit systeem is gooddeils, meh neet gans, analoog aon 't Turks 
werkwoordJ 3 ^ 


Sjrifte 





Wie ouch't Turks woort't Azerbaidzjaans, es taol in't islamitisch cultuurgebeed, 't iers opgesjreve in't 
Arabisch sjrif. Dit sjrif is veur de Turkse taole, met hun vaol klinkers, neet zoe gesjik es veur de Semitische 
taole. 

In 1929 begos me in de Sovjetunie aon 'n alfebetisatieprojek veur alle minderheidstaole in gans't land. Veur 
't Azerbaidzjaans oontwikkelde me toen 'n apaarte versie vaan vaan't Latiens alfabet. Dit woort in 1938 
vervaange door't Cyrillisch alfabet. Nao de oonaofhenkelekheid, in 1991, veurde me't Latiens alfabet weer 
in, met e paar veranderinge ten opziechte vaan't alfabet vaan 1929. De introductie vaan dat Latiens alfabet 
gong neet vaan d'n eine op d'n anderen daag; vaandaog d'n daag weurt 't Cyrillisch alfabet nog altied 
gebruuk. 

In Iran heet me tot d'n daag vaan vendaog vasgehawwe aon't Arabisch sjrif. 

